**Õppekava „Aparaatse pediküüri tehnik”**

TÄIENDUSKOOLITUSASUTUSE NIMETUS: ArtMed Podoakadeemia OÜ

**1. Õppekava nimetus:**

Aparaatse pediküüri tehniku 5-päevane intensiivkursus

**2. Õppekavarühm**

Juuksuritöö ja iluteenindus

**3. Eesmärk ja õpiväljundid**

EESMÄRK: anda rahvusvaheliselt praktilisi teadmisi ja oskusi aparaatse pediküüri iseseisvaks teostamiseks.

ÕPIVÄLJUNDID: koolituse lõpuks õppija

• oskab hinnata jalanaha ja küünte seisukorda ning valida vastavad tooted küünte töötlemiseks ning ravimiseks;

• arvestab võimalike allergeenidega toodetes ja vahendites;

• tunneb tööks vajalikke hügieeni- ning ohutusnõudeid, instrumentide ja töövahendite desinfitseerimise ning steriliseerimise meetodeid;

• oskab kasutada küünte töötlemisel ainulaadseid tooteid (*Hornclean*);

• tunneb klientidega suhtlemise psühholoogiat.

**4. Sihtgrupp ja õppe alustamise tingimused**

SIHTGRUPP: iluteeninduse valdkonnas tööd alustavad inimesed, kes soovivad omandada aparaatse pediküüri tehnikuna tegutsemiseks vajalikke baasteadmisi ja -oskusi. Ühtlasi sobib käesolev kursus suurepäraselt ka juba tegutsevatele tehnikutele, kes soovivad täiendada olemasolevaid teadmisi ning saada osa ainulaadsest autoritehnikast.

ÕPPE ALUSTAMISE TINGIMUSED: puuduvad

**5. Õppe maht, õppe ülesehitus, õppekeskkond ja õppevahendid**

ÕPPE MAHT JA ÜLESEHITUS: Koolituse kogumaht on 50 tundi, mis on jaotatud viieks päevaks. Iga päev on sisustatud 5-tunnise auditoorse tööga ning 4-tunnise praktilise tööga koolikeskkonnas. Alljärgnevalt on kirjeldatud ühe õppepäeva plaan, mis sisaldab kokkuvõtes kõiki olulisi teemasid, mida hakatakse ükshaaval käsitlema viiepäevase intensiivkursuse raames.

ÕPPEKESKKOND: Õpe toimub täielikult varustatud õppesalongis. Osalejatele on koolituskeskuse poolt tagatud kõik vajalikud instrumendid, tehnika ning modellid.

**6. Õppeprotsessi kirjeldus, sh õppe sisu, õppemeetodid ja -materjalid**

**Õppe toimub kuni 4-liikmelises grupis.**

|  |  |  |
| --- | --- | --- |
| **Õppe ülesehitus ja maht** | **Õppe sisu ja õppematerjalid** | **Õppemeetodid** |
| Auditoorne töö 2 tundi ja 45 minutit | Ruumi hügieen, pediküüriruumi sisustamine, tehnika ja materjalide desinfitseerimine, steriliseerimiseelne puhastus, steriliseerimine, kliendiga suhtlemise psühholoogia, pediküürtehnika kasutamine.Hüperkeratoos, praod, soolatüükad, konnasilmad, küüneplaadi anatoomiline struktuur.  | Loeng |
| Praktika 2 tundi | Kasutusele tulevate materjalide, tehnika iseseisev desinfitseerimine, steriliseerimine, ruumi kontroll; iseseisev jalanaha ja küünte seisukorra hindamine/probleemide tuvastamine modellil.  | Praktiline |
| Auditoorne töö 2 tundi ja 30 minutit | Küüneplaadi paksenemine, sissekasvanud küüned, diabeet, autoritehnika probleemsete jalgade töötlemiseks, Horncleani ainulaadse freesi kasutamine, materjalide töötlemine.  | Loeng |
| Praktika 2 tundi | Probleemide tuvastamine modellil. Vastavate ravitoodete ja tehnika valik lähtuvalt probleemist. Praktiline töö | Praktiline |

**Praktilist tööd teostatakse 10-12 modellil. Iga olukord on ainulaadne ning õpilane peab olema suuteline tuvastama eriprobleeme.**

**7. Hindamine ehk õppe lõpetamise tingimused**

|  |  |
| --- | --- |
| **Hindamismeetodid** | **Hindamiskriteerium** |
| **Kursus lõpeb teoreetilise testiga ja praktilise eksamiga.**  | 1. Teoreetiline test hinnatakse 20-punktilise skaala järgi. Test loetakse sooritatuks, kui punktide arv on vähemalt 10 punkti, mis vastab 50%-le. Tööd hindab käesoleva kursuse koolitaja.
2. Praktiline eksam hinnatakse viie põhikriteeriumi järgi:
* tööks vajalikke hügieeni- ning ohutusnõuete, instrumentide ja töövahendite desinfitseerimise ning steriliseerimise meetoditest kinni pidamine;
* õigete töövõtete kasutamine küünte töötlemisel ning ravimisel;
* tulemuse esteetilisus;
* küünte töötlemise ning ravimise aparaatide oskuslik kasutamine;
* klienditeenindus.

Iga kriteerium hinnatakse kolmeastmelise süsteemi järgi, kus maksimaalne punktide arv on 2 ja minimaalne 0 punkti. 2 punkti – kriteerium on täidetud õigesti, täies mahus ning iseseisvalt; 1 punkt – kriteerium on täietud, kuid osaliselt valesti; 0 punkti – kriteerium on täitmata või on täidetud täies mahus valesti. Praktiline eksam on sooritatud siis, kui punktide summa on vähemalt 5 punkti (50%) kümnest (100%) igal modellil tehtud eksamitöö kohta. Tööd hindab käesoleva kursuse koolitaja. Õpingute edukaks lõpetamiseks on vaja sooritada teoreetilise testi ,,arvestatud” tulemusele ja praktilise eksami vähemalt 5 punktile iga modellil tehtud eksamitöö puhul.  |

**8. Väljastatavad dokumendid**

Õpiväljundid omandanud ning hindamise läbinud õppijale väljastatakse aparaatse pediküüri tehniku tunnistus. Hindamisel mitteosalenud või hindamist mitteläbinud õppijale väljastatakse tõend koolitusel osalemise ja läbitud teemade kohta.

**9. Koolitaja kvalifikatsioon**

Käesoleva kursuse koolitaja on diplomeeritud pedagoog ning küünetehnik, kes tegutseb iluvaldkonnas alates aastast 2004. Koolitaja on ennast erialaselt täiendanud juhtivekspertide eestvedamisel Saksamaal, Hispaanias, Itaalias, Venemaal, Poolas ning Ukrainas.

**10. Hind**

**Käesoleva kursuse hind on 950 eurot + käibemaks.**

***-Koolitaja CV lisatud-***